《卜算子》
清代·梁鼎芬

万叶与千枝，红照花如海。可惜车尘日日来，顷刻容颜改。

想像好芳时，寂寞閒庭外。只好明年再踏春，携酒同君待。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。